ddrg/super_eurlex huggingface dataset:
A Tanács 1764/84/EGK rendelete

(1984. június 19.)

megállapodás levélváltás formájában az Európai Gazdasági Közösség és Barbados, Belize, a Fidzsi-szigetek, a Guyanai Szövetkezeti Köztársaság, Jamaica, a Kenyai Köztársaság, a Kongói Népköztársaság, a Madagaszkári Demokratikus Köztársaság, a Malawi Köztársaság, Mauritius, a Suriname Köztársaság, a Szváziföldi Királyság, a Tanzániai Egyesült Köztársaság, Trinidad és Tobago, az Ugandai Köztársaság, a Zimbabwei Köztársaság, valamint az Elefántcsontparti Köztársaság között, ez utóbbi országnak a második AKCS–EGK-egyezményhez csatolt, az AKCS-cukorról szóló 7. jegyzőkönyvhöz történő csatlakozásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel a második AKCS–EGK-egyezményhez csatolt, az AKCS-cukorról szóló 7. jegyzőkönyv mellékletében található együttes nyilatkozat [1] előírja, hogy a szóban forgó jegyzőkönyvben külön nem említett, az egyezményben szerződő félként szereplő AKCS-államtól érkező, a jegyzőkönyv rendelkezéseiben való részvételre irányuló minden kérelmet meg kell vizsgálni;

mivel az Elefántcsontparti Köztársaság az említett egyezményben szerződő félként szereplő AKCS-állam; mivel az Elefántcsontparti Köztársaság kérte az említett jegyzőkönyv rendelkezéseiben való részvételét;

mivel az érintett AKCS-államok támogatták Elefántcsontpartnak az említett jegyzőkönyvhöz való csatlakozása iránti kérelmét;

mivel indokolt az Európai Gazdasági Közösség, az említett jegyzőkönyvben említett államok és az Elefántcsontparti Köztársaság közötti, levélváltás formájában létrejött, az Elefántcsontpartnak az említett jegyzőkönyvhöz való csatlakozásáról szóló megállapodást jóváhagyni,

ELFOGADTA EZT A RENDELETET:

1. cikk

Az Európai Gazdasági Közösség és Barbados, Belize, a Fidzsi-szigetek, a Guyanai Szövetkezeti Köztársaság, Jamaica, a Kenyai Köztársaság, a Kongói Népköztársaság, a Madagaszkári Demokratikus Köztársaság, a Malawi Köztársaság, Mauritius, a Suriname-i Köztársaság, a Szváziföldi Királyság, a Tanzániai Egyesült Köztársaság, Trinidad és Tobago, az Ugandai Köztársaság, a Zimbabwei Köztársaság és az Elefántcsontparti Köztársaság között levélváltás formájában létrejött, ez utóbbi országnak a második AKCS–EGK-egyezményhez csatolt, az AKCS-cukorról szóló 7. jegyzőkönyvhöz való csatlakozásáról szóló megállapodás a Közösség nevében ezennel jóváhagyásra kerül.

A megállapodás szövegét csatolták e rendelethez.

2. cikk

A Tanács elnöke felhatalmazást kap, hogy kijelölje a Közösséget jogilag kötelező megállapodás aláírására jogosult személyt.

3. cikk

Ez a rendelet az Európai Közösségek Hivatalos Lapjában való kihirdetésének napját követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1984. június 19-én.

a Tanács részéről

az elnök

C. Cheysson

[1] HL L 347., 1980.12.22., 2. o.

--------------------------------------------------
A Bizottság 3759/85/EGK rendelete

(1985. december 23.)

Spanyolország és Portugália csatlakozására tekintettel a tojás- és a baromfiágazatra vonatkozó egyes rendeletek módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

mivel a csatlakozási okmány 396. cikke alapján a tojásra és baromfihúsra vonatkozó következő rendeleteket szükséges alkalmazni:

- a legutóbb az 1943/85/EGK rendelettel módosított [1] 95/69/EGK bizottsági rendelet [2],

- a legutóbb Görögország csatlakozási okmánya által módosított 1868/77/EGK bizottsági rendelet [3];

mivel a csatlakozási okmány 2. cikkének (3) bekezdése alapján a Közösség intézményei a csatlakozás előtt elfogadhatják az okmány 396. cikkében említett intézkedéseket,

ELFOGADTA EZT A RENDELETET:

1. cikk

(1) A 95/69/EGK rendelet a következőképpen módosul:

- a 2. cikk (2) bekezdése a következő szöveggel egészül ki:

Spanyolország : | 11 |

Portugália : | 12 |

- a 11. cikk (2) bekezdése a következő szöveggel egészül ki:

az a) pontban | "huevos de gallinas camparasovos de campo – sistema extensivo", |

a b) pontban | "huevos de gallinas camperasovos de campo – sistema intensivo", |

a c) pontban | "huevos de gallinas criadas an el suéloovos de cama", |

a d) pontban | "huevos de gallinas criadas en bateriaovos de capoeira". |

- a 11. cikk (7) bekezdése a következő szöveggel egészül ki:

"huevos de gallinas camperas – sistema extensivo"

"huevos de gallinas camperas"

,

"huevos de gallinas criadas en el suelo"

,

"huevos de gallinas criadas en batería"

.

"ovos do campo"

,

"ovos do campo – sistema intensivo"

,

"ovos de cama"

,

"ovos de capoeira".

(2) A Bizottság 1868/77/EGK rendeletének 1. cikke a következő szöveggel egészül ki:

"-ESP. | Spanyolország esetében, |

-PORT. | Portugália esetében." |

(3) Az 1868/77/EGK rendelet II. mellékletének 1. lábjegyzete a következő szöveggel egészül ki:

-Spanyolország: | tizenegy tartomány, |

-Portugália: | csak egy régió. |

(4) A 2785/80/EGK rendelet [4] a következőképpen módosul:

- a 2. cikk (1) bekezdése a következő szöveggel egészül ki:

"CONTENIDO EN AGUA SUPERIOR AL LÍMITE CEE",

"CONTEUDO EM AGUA SUPERIOR AO LIMITE CEE".

- a 3. cikk a következő szöveggel egészül ki:

"CONTIENE UNA SOLUCIÓN DE POLIFOSFATO",

"CONTÉM UMA SOLUSAO DE POLIFOSFATO".

2. cikk

Ez a rendelet 1986. március 1-jén lép hatályba, amennyiben a csatlakozási okmány hatályba lép.

A portugál nyelvi módosítások nem alkalmazhatók a csatlakozási okmány 260. cikkében említett első szakasz végéig.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. december 23-án.

a Bizottság részéről

Frans Andriessen

alelnök

[1] HL L 181., 1985.7.13., 34. o.

[2] HL L 13., 1969.1.18., 13. o.

[3] HL L 209., 1977.8.17., 1. o.

[4] HL L 288., 1980.10.31., 13. o.

--------------------------------------------------
A Bizottság 631/85/EGK rendelete

(1985. március 12.)

a marha- és borjúhúsra nyújtott rendkívüli export-visszatérítés feltételeinek megállapításáról szóló 32/82/EGK rendelet harmadik alkalommal történő módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb Görögország csatlakozási okmánya által módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [1] és különösen annak 18. cikke (6) bekezdésére,

mivel a legutóbb a 2304/82/EGK rendelettel [2] módosított 32/82/EGK bizottsági rendelet [3] meghatározza a marha- és borjúhúságazatban nyújtott rendkívüli export-visszatérítés feltételeit; mivel a termékhelyettesítés megakadályozása érdekében a tagállamok előírják, hogy a kérdéses termékek esetében ne legyenek megengedettek a legutóbb az 1663/81/EGK rendelettel [4] módosított, a mezőgazdasági termékekre vonatkozó export-visszatérítési előleg fizetéséről és a pozitív kompenzációs összegek általános szabályainak megállapításáról szóló, 1980. március 31-i 798/80/EGK bizottsági rendelet 4. cikke (5) bekezdésének 2., 3. és 4. pontjában meghatározott műveletek; [5]

mivel azonban, figyelemmel a kereskedelmi gyakorlatra, célszerű engedélyezni a kérdéses termékek csomagolását azzal a feltétellel, hogy az azonosító jelzés, illetve bélyeg a termék csomagolásán keresztül is tisztán látható marad a termékhelyettesítés elkerülése céljából;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

A 32/82/EGK rendelet 2. cikke (2) bekezdésének második albekezdése a következő szöveggel egészül ki:

"Az illetékes hatóságok azonban engedélyezhetik a termékek csomagolását azzal a feltétellel, hogy a 3. cikk (2) bekezdésében említett azonosító jelzés, illetve bélyeg továbbra is látható marad az egyes termékeken"

.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. március 12-én.

a Bizottság részéről

Frans Andriessen

alelnök

[1] HL L 148., 1968.6.28., 24. o.

[2] HL L 246., 1982.8.21., 9. o.

[3] HL L 4., 1982.1.8., 11. o.

[4] HL L 166., 1981.6.24., 9. o.

[5] HL L 87., 1980.4.1., 42. o.

--------------------------------------------------
A Bizottság 715/86/EGK rendelete

(1986. március 6.)

a vajkoncentrátum formájában közvetlen fogyasztásra szánt intervenciós vaj csökkentett áron való értékesítéséről szóló 3143/85/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3768/85/EGK rendelettel [1] módosított, a tej- és tejtermékpiac közös szervezéséről szóló, 1968. június 27-i 804/68/EGK tanácsi rendeletre [2] és különösen annak 6. cikke (7) bekezdésére,

mivel a legutóbb a 713/86/EGK rendelettel [3] módosított 3143/85/EGK bizottsági rendelet [4] rendelkezett a vajkoncentrátum formájában közvetlen fogyasztásra szánt intervenciós vaj csökkentett áron való értékesítéséről;

mivel a 3143/85/EGK rendelet 2. cikkének (4) bekezdése és 4. cikkének (4) bekezdése határidőket állapít meg a vaj kitárolása, a vajnak vajkoncentrátummá való feldolgozása és a vajkoncentrátum csomagolása tekintetében; mivel a tapasztalatok azt mutatják, hogy a piaci szereplőknek nehézségeket okoz e határidők betartása; mivel ezért ezeket a határidőket meg kell hosszabbítani;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság a véleményével,

ELFOGADTA EZT A RENDELETET:

1. cikk

A 3143/85/EGK rendelet a következőképpen módosul:

1. A 2. cikk (4) bekezdésének harmadik albekezdésében a "12 nap" helyébe "15 nap" lép.

2. A 4. cikk (4) bekezdésében a "60 nap" helyébe "90 nap" lép.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet a már megkötött szerződésekre kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1986. március 6-án.

a Bizottság részéről

Frans Andriessen

alelnök

[1] HL L 362., 1985.12.31., 8. o.

[2] HL L 148., 1968.6.28., 13. o.

[3] HL L 65., 1986.3.7., 16. o.

[4] HL L 298., 1985.11.12., 9. o.

--------------------------------------------------
A Tanács 1708/87/EGK Rendelete

(1987. június 15.)

az Európai Gazdasági Közösség és a Seychelle Köztársaság között létrejött, a Seychelle-szigetek partjainál folytatott halászatról szóló megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel Spanyolország és Portugália csatlakozási okmányára és különösen annak 167. cikke (3) bekezdésére,

tekintettel a Bizottság javaslatára [1],

tekintettel az Európai Parlament véleményére,

mivel a Seychelle Köztársaság az első hároméves alkalmazási időszak végén felmondta az 1985. május 23-án aláírt, a Seychelle Köztársaság és az Európai Gazdasági Közösség között létrejött, a Seychelle-szigetek part menti vizein folytatott halászatról szóló megállapodást [2];

mivel a megállapodás 12. cikke szerint a Közösség és a Seychelle Köztársaság tárgyalásokat folytatott annak érdekében, hogy meghatározzák a megállapodás szükséges módosításait;

mivel e tárgyalások eredményeképpen 1986. december 3-án egy új megállapodást parafáltak; mivel a Közösség érdekében áll, hogy jóváhagyja e megállapodást,

ELFOGADTA EZT A RENDELETET:

1. cikk

Az Európai Gazdasági Közösség és a Seychelle Köztársaság között létrejött, a Seychelle-szigetek part menti vizein folytatott halászatról szóló megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyeket [3].

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1987. június 15-én.

a Tanács részéről

az elnök

P. De Keersmaeker

[1] HL C 81., 1987.3.28., 7. o.

[2] HL L 149., 1985.6.8., 1. o.

[3] A megállapodás hatálybalépésének napját a Tanács Főitkársága hirdeti ki az Európai Közösségek Hivatalos Lapjában.

--------------------------------------------------
A Tanács 3620/87/EGK rendelete

(1987. november 30.)

az Európai Gazdasági Közösség és az Angolai Népköztársaság kormánya között létrejött, az Angola partjainál folytatott halászatról szóló megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára,

tekintettel az Európai Parlament véleményére [1],

mivel a Közösség és Angola 1987. április 30-án az Angola part menti vizein folytatott halászatról szóló megállapodást kötött és parafált, amely halászati lehetőséget biztosít a közösségi halászok részére az Angola felségterülete vagy joghatósága alá tartozó vizeken;

mivel a Közösség érdekében áll, hogy jóváhagyja e megállapodást,

ELFOGADTA EZT A RENDELETET:

1. cikk

Az Európai Gazdasági Közösség és az Angolai Népköztársaság kormánya között létrejött, az Angola part menti vizein folytatott halászatról szóló megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyeket [2].

3. cikk

E rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1987. november 30-án.

a Tanács részéről

az elnök

N. Wilhjelm

[1] HL C 305., 1987.11.16.

[2] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.

--------------------------------------------------
A Bizottság 569/87/EGK rendelete

(1987. február 26.)

a vajkoncentrátum formájában közvetlen fogyasztásra szánt intervenciós vaj csökkentett áron való értékesítéséről szóló 3143/85/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 231/87/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 6. cikke (7) bekezdésére,

mivel a legutóbb a 3157/86/EGK rendelettel [3] módosított 3143/85/EGK bizottsági rendelet [4] meghatározza a vajkoncentrátum összetételét és megjelölését az egyéb vajfajtáktól való megkülönböztetés érdekében; mivel az eddigi tapasztalatok alapján a vajkoncentrátum csomagolásán feltüntetendő francia nyelvű változat esetében tanácsos egy olyan kiegészítő szöveget előírni, amely valószínűleg jobban érthető a fogyasztó számára;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 3143/85/EGK bizottsági rendelet 5. cikke (4) bekezdésének ötödik francia bekezdése a következő szöveggel egészül ki: "vagy "beurre cuisinier"".

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1987. február 26-án.

a Bizottság részéről

Frans Andriessen

alelnök

[1] HL L 25., 1987.1.28., 3. o.

[2] HL L 148., 1968.6.28., 13. o.

[3] HL L 294., 1986.10.17., 8. o.

[4] HL L 298., 1985.11.12., 9. o.

--------------------------------------------------
A Tanács 3618/87/EGK rendelete

(1987. november 30.)

az Európai Gazdasági Közösség és a Tunéziai Köztársaság között levélváltás formájában létrejött, az egyes Tunéziából származó és eredetmegjelölésre jogosult borokról szóló megállapodás módosításáról szóló megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel az Európai Gazdasági Közösség és Tunéziai Köztársaság közötti, 1976. április 25-én aláírt együttműködési megállapodásra és különösen annak 20. cikke (2) és (3) bekezdésére,

mivel a Tanács a 2457/78/EGK rendelettel [1] a Közösség nevében jóváhagyta az Európai Gazdasági Közösség és a Tunéziai Köztársaság közötti levélváltás formájában létrejött, az egyes Tunéziából származó és eredetmegjelölésre jogosult borokról szóló megállapodást; mivel ez a megállapodás megállapította az 50000 hektoliteres éves vámkontingens keretén belül a Közösségbe vámmentesen behozható borok jegyzékét;

mivel a "Coteaux d’Utique" megjelölést viselő borokat – a legutóbb a 1224/83/EGK rendelettel [2] módosított 997/81/EGK rendelet [3] értelmében – a bejegyzett eredetmegjelölés (appellation d’origine controlée) státuszra jogosultként ismerték el,

ELFOGADTA EZT A RENDELETET:

1. cikk

Az Európai Gazdasági Közösség és a Tunéziai Köztársaság között levélváltás formájában létrejött, az egyes Tunéziából származó és eredetmegjelölésre jogosult borokról szóló megállapodás módosításáról szóló megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1987. november 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1987. november 30-án.

a Tanács részéről

az elnök

N. Wilhjelm

[1] HL L 296., 1978.10.21., 1. o.

[2] HL L 134., 1983.5.21., 1. o.

[3] HL L 106., 1981.4.16., 1. o.

--------------------------------------------------
A Bizottság 4005/87/EGK rendelete

(1987. december 23.)

a selyemhernyó-tenyésztés ösztönzésére szolgáló különleges intézkedések megállapításáról szóló 845/72/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a 3985/87/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 15. cikkére,

mivel a 2658/87/EGK tanácsi rendelet 1988. január 1-jei hatállyal a Harmonizált Rendszeren alapuló kombinált nómenklatúrát állapít meg, amely megfelel mind a közös vámtarifa, mind a Közösség külkereskedelmi statisztikájában használt nómenklatúra követelményeinek;

mivel ennek következtében a 845/72/EGK rendeletben [3] szereplő áruleírásokat és vámtarifaszámokat a kombinált nómenklatúra kifejezéseivel összhangban kell alkalmazni; mivel e változtatások nem igényelnek lényegi módosítást,

ELFOGADTA EZT A RENDELETET:

1. cikk

A 845/72/EGK rendelet 1. cikke (1) bekezdésének helyébe a következő rendelkezés lép:

"(1) A szakmai és szakmaközi szervezetek által a kínálat piaci igényekhez való igazításának megkönnyítésére tett lépések ösztönzése érdekében, a kombinált nómenklatúra 01060099 alszáma alá tartozó selyemhernyó, valamint a kombinált nómenklatúra 05119990 alszáma alá tartozó selyemhernyópete tekintetében közösségi intézkedések hozhatók a minőség javítása céljából."

2. cikk

Ez a rendelet 1988. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1987. december 23-án.

a Bizottság részéről

Frans Andriessen

alelnök

[1] HL L 376., 1987.12.31., 1. o.

[2] HL L 256., 1987.9.7., 1. o.

[3] HL L 100., 1972.4.27., 1. o.

--------------------------------------------------
A Bizottság 3858/87/EGK rendelete

(1987. december 22.)

a komlótermelők termelői csoportjainak elismeréséről szóló 1351/72/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 3800/85/EGK tanácsi rendelettel [1] módosított, a komló piacának közös szervezéséről szóló, 1971. július 26-i 1696/71/EGK tanácsi rendeletre [2] és különösen annak 7. cikke (5) bekezdésére,

mivel a legutóbb az 1323/86/EGK rendelettel [3] módosított 1351/72/EGK bizottsági rendelet [4] meghatározza a komlótermelők csoportjai és szövetségeik elismerésének feltételeit; mivel az említett rendelet 5. cikke előírja, hogy a termelői csoportok szövetsége csak akkor kérheti elismerését, ha egyebek között, a tagok által megműveltként nyilvántartott terület legalább 500 hektár; mivel ez a határérték túl magasnak tűnik, amennyiben egy adott tagállamban az összes komlótermő terület kisebb 1000 hektárnál; mivel ezt a rendelkezést ennek megfelelően módosítani kell;

mivel az e rendeletben előírt intézkedések összhangban vannak a Komlópiaci Irányítóbizottság véleményével,

ELFOGADTA EZT A RENDELETET:

1. cikk

Az 1351/72/EGK rendelet 5. cikke a következő albekezdéssel egészül ki:

"Amennyiben azonban valamelyik tagállamban az összes komlótermő terület kevesebb mint 1000 hektár, az előírt minimális területnagyság 250 hektár."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1987. december 22-én.

a Bizottság részéről

Frans Andriessen

alelnök

[1] HL L 367., 1985.12.31., 32. o.

[2] HL L 175., 1971.8.4., 1. o.

[3] HL L 117., 1986.5.6., 12. o.

[4] HL L 148., 1972.6.30., 13. o.

--------------------------------------------------
A Tanács 1494/88/EGK rendelete

(1988. május 3.)

az Európai Gazdasági Közösség és a Comore-i Iszlám Szövetségi Köztársaság között létrejött, a Comore-szigetek partjainál folytatott halászatról szóló megállapodás megkötéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a Közösség és a Comore Iszlám Köztársaság a Comore-szigetek part menti vizein folytatott halászatról szóló megállapodást kötött és parafált; mivel ez halászati lehetőséget biztosít a közösségi halászok részére a Comore-szigetek felségterülete vagy joghatósága alá tartozó vizeken;

mivel a Közösség érdekében áll, hogy jóváhagyja e megállapodást,

ELFOGADTA EZT A RENDELETET:

1. cikk

Az Európai Gazdasági Közösség és a Comore Iszlám Köztársaság között létrejött, a Comore-szigetek part menti vizein folytatott halászatról szóló megállapodást a Közösség nevében a Tanács jóváhagyja.

A megállapodás szövegét csatolták e rendelethez.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyeket.

3. cikk

E rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1988. május 3-án.

a Tanács részéről

az elnök

M. Bangemann

[1] HL C 73., 1988.3.19., 6. o.

[2] HL C 122., 1988.5.9.

--------------------------------------------------